Materiál na rokovanie Obecného zastupiteľstva v Haliči dňa 11.02.2011

Informačná správa o postupe realizácie Projektu
„Regenerácia verejnej hmotnej infraštruktúry centra obce Halič“

Úvod
Predmetná stavba sa realizuje v rámci operačného programu ROP 4.1 a spolufinancovaná na základe Zmluvy o poskytnutí nenávratného finančného príspevku z prostriedkov EÚ  ŠR a prostriedkov obce Halič.
 Zhotoviteľom stavby je STRABAG s.r.o, Bratislava 
Cena za zhotovenie stavby vrátane DPH   je 86528,14 EUR
Stavebné práce  začali dňom odovzdania staveniska 17.08.2010.

Postup výstavby
Práce začali stavebným objektom SO-11 Rekonštrukcia dažďovej kanalizácie. Pokračovali  objektmi:  SO-04 Spevnené plochy, SO-05 Rekonštrukcia verejného osvetlenia, SO-06 Rekonštrukcia chodníkov,  SO-07 Komunikácia č.1, SO-08 Komunikácia č.2, SO-09 Rekonštrukcia parkovacích plôch, SO-10 Rekonštrukcia a modern. Zastávky.
Prehľad preinvestovaných výdavkov s výškou prestavanosti podľa stavebných objektov je v priloženej tabuľke. 
V súčasnej dobe sú prace pre nepriaznivé podmienky pre výstavbu pozastavené. Pripravuje sa Doplnok k projektu za účelom vykonania určitých zmien, ktoré by mali zlepšiť úžitkové vlastnosti výstupov projektu. Dôvody a obsah zmien je nasledovný:

Návrh zmien
Dôvody navrhovaných zmien
          Už v počiatočných fázach výstavby sa ukázalo, že s ohľadom na skutočný technico-prevádzkový stav jestvujúcich  stavebných objektov „SO-07 komunikácia č.1“ a „SO-06 Rekonštrukcia chodníkov, časť - chodník č.8“. Je nevyhnutné zmeniť ich vecný a technický rozsah, vykonať na nich v rámci rekonštrukcie  ďalšie doplňujúce stavebné práce, ktoré nie sú funkčne a prevádzkovo oddeliteľné od plnenia cieľov Projektu.  
      V Doplnku projektu je potrebné navrhnúť nové technické riešenie stavebného objektu „SO-07 Komunikácia č.1“ z hľadiska jeho vecného rozsahu tak, aby obsahoval aj nevyhnutnú rekonštrukciu celého cestného telesa, vrátane jestvujúcich nevyhovujúcich rigolov na odvádzanie povrchových vôd z komunikácie č.1 a jej odbočiek k budovám Soľného úradu a Synagóge. Do pôvodného projektu takéto úpravy, ako súčasť rekonštrukcie komunikácie neboli zahrnuté.
        Výdatnejšie dažde v ostatnom období preukázali značný nepriaznivý vplyv zvýšeného povrchového odtoku nielen na eróziu povrchu samotnej jestvujúcej komunikácie č.1 pripravovanej na rekonštrukciu, ale aj na eróziu nespevneného nerekonštruovaného úseku jej pokračovania, až po vrchol jej stúpania pri budove Synagógy. Eróziou odbúraný materiál je dažďovým odtokom ďalej transportovaný na susediace parcely. Takýto nežiaduci stav je nevyhnutné riešiť zmenou pôvodného projektu.

        Všetky dodatočné položky, práce a dodávky ktoré vyplynú z tejto zmeny, musia byť pokryté úsporou v množstvách položiek, prác a dodávok na iných stavebných objektoch a to na: „SO-04 Spevnené plochy na zhromažďovanie, časť- spevnená plocha č.5“ a „SO-06 Rekonštrukcia chodníkov, časť - chodník č.1“. Zmena projektu prispeje k zlepšeniu efektivity a úžitkových vlastností dokončenej stavby.
          Uvažované zmeny v projekte sú navrhované tak, že nevzniknú žiadne dodatočné výdavky oproti schválenej výške celkového oprávneného rozpočtu, ani výške celkového oprávneného rozpočtu projektu po verejnom obstarávaní, nezvýši sa cena projektu ani cena stavebných prác po VO, nepredlžuje sa z tohto titulu lehota výstavby a nezhoršujú parametre stavby. 
          Z titulu stavebno-technických úprav dôjde len k určitým zmenám v množstvách položiek prác uvádzaných  objektov v rozpočte projektu, v štruktúre výkaz výmer.  Niektoré konštrukčné časti a práce na vybraných objektoch budú realizované novým úspornejším spôsobom oproti pôvodnému výkazu výmer pôvodného stavebného projektu tak, aby potrebné naviac práce a dodávky  na jednej skupine objektov, boli pokryté úsporami na inej skupine objektov.  Týmto dôjde aj k určitej zmene polohy alebo rozmerov upravovaných objektov stavby. 
          Výraznejšie sa vylepšia  ciele projektu – skvalitnenie životných podmienok a infraštruktúry, uvedené v predmete podpory NFP. Predĺžením komunikácie č.1,spevnenou bezprašnou „odbočkou ku synagóge“, sa umožní prístup ku nehnuteľnej kultúrnej pamiatke Synagóge, ktorá bola prednedávnom zrekonštruovaná, čo prispeje k ďalšiemu zatraktívneniu centrálnej časti obce.  Z merateľných ukazovateľov Projektu sa vylepší indikátor  „Dĺžka technicky zhodnotených MK“ z 0,219 km na 0,309 km, ostatné sa nezhoršia.

Popis navrhovaných zmien

      Zodpovedný projektant Ing. Orság Dušan – EKOPROL na základe pracovných jednaní na kontrolných dňoch stavby, vykonaných autorských dozorov, vzájomných konzultácií zo zhotoviteľom stavby STRABAG s.r.o., objednávateľom stavby Obcou Halič a splnomocneným zástupcom stavebného dozoru – SPS Group, s.r.o. pristúpil k tomu, aby bol technický návrh vypracovanej a schválenej projektovej dokumentácie doplnený o nevyhnutné úpravy dotknutých stavebných objektov a úpravu rozpočtu a výkazu výmer. 

Doplnok č.1 k Projektu stavby sa týka nasledovných Stavebných objektov a ich častí:
SO-04 Spevnené plochy na zhromažďovanie, 
                                       časť- spevnená plocha č.5
SO-06 Rekonštrukcia chodníkov 
                                                  Časť - chodník č.1
                                                  Časť - chodník č.8
SO-07 Komunikácia č.1 
                                   časť – spevnená priekopa                                  
                                   časť – odbočka ku Synagóge                                  
Popis zmien v jednotlivých stavebných objektoch.

SO-04 Spevnené plochy na zhromažďovanie, časť -  Spevnená plocha č.5
     Zmena stavebného objektu sa týka časti spevnenej plochy od zariadenia CBA potraviny a Reštaurácie, kde sa z dôvodov získania úspor dohodlo so znížením  výmery spevnenej plochy – dlažby z celkovej  výmery 856,60m2 na 809,28 m2. Daná plocha bude ponechaná v pôvodnom stave t.j. –zeleň. 

SO-06 Rekonštrukcia chodníkov, časť -  Chodník č.1
      Za účelom získania úspor, na pokrytie naviac prác na objektoch „SO-06 Rekonštrukcia chodníkov, časť- chodník č.8 a  SO-07 Komunikácia č.1 s časťami – odbočka ku Synagóge a spevnená priekopa“, sa navrhli zmeny konštrukcie telesa chodníka.
Po obhliadkach staveniska pri vykonaných čiastočných zemných prácach ,vzhľadom na jestvujúci stav podložia, dobré asfaltom spevnené podklady, bolo účastníkmi výstavby navrhnuté upraviť konštrukciu chodníka č.1 v položkách zemných prác – odkopávkach a v položkách podkladov zo štrkodrviny a kameniva spevneného cementom. Jedná sa o zníženie výmery podkladných vrstiev - štrkodrviny a kameniva spevneného cementom KZC II. z celkovej výmery 693,7 m2 na 167,5 m2 a tiež odkopávky a prekopávky z celkovej výmery 208,11 m2 na výmeru 50,25 m3.

SO-06 Rekonštrukcia chodníkov, časť -  Chodník č.8
      Počas vykonávania stavebných prác na susediacich stavebných objektoch chodníka sa zistilo, že, jeho jestvujúca časť z prostého betónu, na ktorú nový chodník č.8 zaväzuje, je fyzicky opotrebovaná do takej miery, že si nevyhnutne vyžaduje rekonštrukciu, na dĺžke 18,0 m a šírke 2,0 m ,aby bola zachovaná jednotnosť vo vrchnej konštrukcii budovaného chodníka. Na druhej strane v projektovej dokumentácii SO-06.08 a vo výkaze výmer a rozpočte objektu boli navrhnuté niektoré práce a dodávky, ktoré nie je potrebné realizovať. Novonavrhovaný stav objektu SO-06.1 je zrejmý zo Situácie upravovaných plôch a upraveného rozpočtu s výkazom výmer Doplnku č.1 Projektu

SO-07 Komunikácia č.1
      V pôvodnom projekte nebola v rámci rekonštrukciu celého cestného telesa, riešená rekonštrukcia jestvujúcich nevyhovujúcich rigolov pozdĺž miestnej komunikácie na odvádzanie dažďových vôd z vozovky. Ako nevyhovujúce sa ukázalo aj pokračovanie nespevnenej jestvujúcej časti – odbočky ku synagóge na pôvodne vyprojektovanú  komunikáciu č.1. Preto je potrebné rozšíriť vecný rozsah SO-07 Komunikáciu č.1, o časti:  
     - spevnená priekopa
     - odbočka ku Synagóge  

Pre získanie určitých úspor na pokrytie týchto naviac prác, projektant na základe zistených skutočností, pri už vykonávaných zemných prácach , posúdil navrhovanú konštrukciu a znížil konštrukčnú hrúbku podkladných vrstiev - podklad zo štrkodrvy ako i kamenivo spevnené cementom KZC II. v určitých častiach ako je dokumentované v Situácii – doplnok k projektu stavby (viď modrou vyšrafovaná časť). Touto zmenou dochádza k zníženiu celkovej výmery položky- podklad zo štrkodrvy zo 603,0 m2 na 346,5m2 a u položky –podklad z kameniva spevneného cementom  zo 603,0 m2 na 380,0m2 

SO-07 Komunikácia č.1 –spevnená priekopa
      Projektant z dôvodu nevyhovujúceho stavu rigolov pozdĺž miestnej komunikácie na odvádzanie povrchových vôd z komunikácie č.1 a jej odbočiek k budovám Soľného úradu a Synagóge, navrhuje  ich rekonštrukciu. Úpravy sú navrhnuté  ako osobitná časť – spevnená priekopa pri komunikácii č.1 ako i pri Soľnom úrade, ako naviac práce k pôvodnému projektu. Navrhuje sa s vybudovaním dláždeného rigolu z betónových žľaboviek TBM 1-50 v dl. 82,0 m a priečnych žľaboviek BG 400 v celkovej dĺžke 17,0 m na zachytenie prívalových dažďových vôd. Tie budú následne cez navrhované uličné vpuste zvedené do SO-11 Rek .dažďovej kanalizácie. 
      Ide o rozšírenie o celu novú časť objektu SO-07 Komunikácia č.1. Rozsah zmeny je zrejmý z výkresovej časti a z rozpočtu s výkazom výmer tohto doplnku projektu. 

SO-07 Komunikácia č.1 –odbočka ku Synagóge
Projektant na základe nepriaznivého vplyvu transportu vymývaných eróznych sutín nespevnenej časti komunikácie nad vyprojektovanou rekonštruovanou časťou komunikácieč.1, vyprojektoval v rámci Doplnku č.1, vyhotovenie  osobitnej časti – odbočky ku Synagóge, ako naviac práce k pôvodnému projektu. Odbočka ku Synagóge bude v  dĺžke 89,5 m a šírke 4,0 m ako odbočka z komunikácie č.1.  Ide o rozšírenie o celu novú časť objektu SO-07 Komunikácia č.1. Rozsah zmeny je zrejmý z výkresovej časti a z rozpočtu s výkazom výmer tohto doplnku projektu. 

Ide o rozpracovaný návrh, vyhotovovaný spoločne so všetkými účastníkmi výstavby.

Vyhotovil: Ing. Jozef Hoffmann